b'\n_START_ARTICLE_\nThakali\n_START_PARAGRAPH_\nThakali er et lite folk i Nepal._NEWLINE_De snakker en variant av tibetansk og var tradisjonelt tibetanske buddhister._NEWLINE_De har navnet sitt fra Thak Khola-omr\xc3\xa5det i Mustang, Dhaulagiri sone._NEWLINE_Tradisjonelt har de bodd i Thak-sat-se, som ligger s\xc3\xb8r for fjellet Tukuche i dalen danna av Kali Gandaki-elva i Vest-Nepal._NEWLINE_I folketellinga i 2001 registrerte 12 973 seg som thakali. 65,01% var buddhister og 33.83% hinduer._NEWLINE_Thakali-folket bodde i et skrint fjellomr\xc3\xa5de der de var avhengige av \xc3\xa5 leve av handel, og blei eksperter p\xc3\xa5 handel med salt. P\xc3\xa5 midten av 1800-tallet fikk de monopol p\xc3\xa5 salthandelen med Tibet. Dette bidro til at de blei blant Nepals dyktigste handelsfolk._NEWLINE_De reiste langt og utvandra ogs\xc3\xa5 til steder langt fra hjemlandet. S\xc3\xa6rlig grupper som bosatte seg lengre i s\xc3\xb8r, blei p\xc3\xa5virka av hinduismen, De utvikla ogs\xc3\xa5 kompetanse p\xc3\xa5 mange forskjellige omr\xc3\xa5der, og er i nyere tid bl.a. kjent for \xc3\xa5 drive hoteller.'